*А.С.ТОЛЕГЕНОВА, А.О.ӘУКЕН*

*Академик Бөкетов атындағы Қарағанды университетті*

*(Қарағанды, Қазақстан)*

**« Әдебиеттік оқу» сабағында бастауыш сынып оқушыларының оқырмандық қызығушылығын қалыптастыру**

*Аңдатпа*

Мақалада қазақстандық және әлемдік білім беру саласында бастауыш сынып оқушыларының оқырмандық қызығушылығын қалыптастыратын буктрейлерлер бағдарламасының тиімділігі туралы баяндалған. Буктрейлер бағдарламасының тарихына шолу жасалып, оынң шетел және Ресейде пайда болуы, бағдарламаның жетістіктері мен марапаттары туарлы айтылған. «Буктрейлер», «фильм», «технология» т.б. ұғымдарға мазмұндық сипаттама беріліп, олардың білім алушыларды оқытуда пайдаланудың тиімділігі ашылып көрсетілген. Қазіргі таңдағы оқушылардың оқуға деген қызығушылығының төмендеу мәселесі мен адам өміріндегі кітаптың маңыздылығы қарастырылған. Авторлар бастауыш мектептерде кітап пен фильмнің қысқаша мазмұнын бейнелейтін 2-3 минуттық бейнебаян жасап, олардың мүмкіндіктеріне тоқталған. Бастауыш сыныптарда бағдарламаны қолдану форматының сараптама кестесі берілген. Педагогикалық міндеттерді шешу үшін буктрейлердің құрылу жолдары және тиімді және тіимсіз жақтарын айқындай отырып, буктрейлерді жасау үшін қажетті бағдарламаларды таңдау жолдары ұсынылған.

*Түйін сөздер:* буктрейлер; кітап; фильм; технология; бағдарлама.

**Кіріспе.** Адамзат қоғамы тарихында жазу- сызу басталғалы кітап бейне кәусар бұлақтай адамдардың рухани сусынын қандырып, жанын жадыратып келе жатқан рухани құндылық болып есептеледі. Сонымен бірге, кітап- қоғамды дамытатын қуатты құрал ғана емес, кейінгі ұрпаққа өшпес із болып қалар құнды белгі.

Әрине, кітап қуатты құрал, кітап оқу арқылы ғана оқушылар дамып, әдеби шығармашылық қабілеті дамиды. Бастауыш сынып оқушылары үшін повесть, роман оқу өте күрделі, оларға «оқы» деп тек құр сөзбен жеткізу оқушылардың қызығушылығына кері әсерін тигізеді, ұстаз оқушылардың әдебиеттік жанрларға қызығушылығын арттыру үшін түрлі әдіс-тәсілдер, бағдарламалар қолдануы міндетті. Әрбір педагог үшін оқушылардың қызығушылығын арттыру маңызы жоғары. Оқушылардың кітап оқуға деген қызығушылығын арттырудың көркем шығармашылық түрі - буктрейлер бағдарламасы. Бұл бағдарлама оқушының кітап оқуға деген қызығушылығынымен қоса, көрермендік қабілетін де қалыптастырады.

Буктрейлер бағдарламасы кітап пен фильмнің қысқаша үзіндісі. Буктрейлер бағдарламасында жұмыстың ең жарқын сәттері ашылады. Бірақ бұл әңгіме көрерменді қызықтырып, оны кітап оқуға итермелеу үшін интриганы қамтуы керек. Буктрейлер бастауыш сынып оқушылары үшін өте тиімді, оқуға деген қызығушылығын қалыптастыратын сандық технология құралы. Қазіргі кезде буктрейлер бағдарламасы өзекті тақырыптардың бірі. Буктрейлер бағдарламасы педагогтар үшін әдістемелік құрал, оқушылар үшін оқуға қызығушылығын қалыптастыратын заманауи тәсіл.

**Негізгі бөлімі**

«Әдебиет» оқу пәні бастауыш білім берудің маңызды құрамдас бөлігі ретінде «Тіл және әдебиет» білім беру саласына кіреді. «Әдебиет» оқу пәнін зерттеудің негізгі объектісі балалар әдебиетінің көрнекті өкілдерінің шығармалары болып табылады. Көркемдік циклге жататын бұл пән студенттің тұлға ретінде дамуында, саналы оқу және сауатты жазу дағдыларын қалыптастыруда, мәтінмен алғашқы жұмыста ерекше орын алады.

Әдеби оқу адамның ішкі рухани жан дүниесінің байлығын дамытуға, адамгершілікке және психикалық нормаларға тәрбиелеуге, сөйлеу өнерін түсінуге, сөйлеуді, қиялды дамытуға мүмкіндік береді. Орта мектепте «әдебиет» курсын жүйелі оқуға дайындайтын әдеби оқу сабақтарында, ең алдымен, көркем мәтіннің негізінде оқушыны сөз өнері әлемімен таныстыру үшін сөздің көркем бейнесі жатыр. Әдебиетті сөз өнері ретінде қабылдау әдеби оқу курсының әдіснамалық негізі болып табылады

**.** *Буктрейлер* (ағылш. booktrailer) - кез-келген кітап туралы еркін көркем түрде баяндайтын шағын бейне [1].

*Кітап* дегеніміз - (араб. - жазба) - мерзімсіз баспасөз басылымы көркем-әдеби, қоғамдық-саяси, ғылыми-практикалық мазмұндағы туынды [2].

*Фильм* дегеніміз -  [өнердің](https://kk.wikipedia.org/wiki/%D3%A8%D0%BD%D0%B5%D1%80" \o "Өнер) бір саласы, [кинематографияның](https://kk.wikipedia.org/wiki/%D0%9A%D0%B8%D0%BD%D0%B5%D0%BC%D0%B0%D1%82%D0%BE%D0%B3%D1%80%D0%B0%D1%84%D0%B8%D1%8F" \o "Кинематография) техникалық негізде қалыптасқан көркем шығармашылық түрі [3].

Кітап пен фильмді байланыстыратын көркем шығармашылықтың түрі буктрейлер бағдарламасы. Буктрейлер қарапайым тілмен айтқанда: *бук* дегеніміз - кітап, *трейлер* дегеніміз - фильм деген ұғымда қолданылады.

Буктрейлер бағдарламасының тарихына шолу. Алғашқы буктрейлерлер қол қойылған немесе кадр сыртындағы түсініктемелері бар суреттерден слайд-шоу болды. Бұл 1986 жылы Джон Фарристің романына түсірілген алғашқы бейне. 2003 жылы Луизианадағы кітап жәрмеңкесінде Кристин Фиханның «қараңғы симфония» (ағылш. Dark Symphony). Бұл оқиға бұған дейін тек Интернет желісінде, жалпы жұртшылық арасында таратылған буктрейлерлердің танымал болуына себеп болды.

Ресейде буктрейлер жанры 2010 жылы пайда болды. ABC Atticus баспасының мамандары кітапты жылжыту үшін буктрейлерді алғашқылардың бірі болып қолданды. Алексей Мавриннің «Псоглавцы» кітабына арналған бейне алғашқылардың бірі болып қана қоймай, ең қымбаттарының бірі болды: оны жасауға шамамен 10 000 доллар жұмсалды. Қазір буктрейлерлер мен «Эксмо» баспасын құру бағытын белсенді қолдайды. Баспа үйінің сайтында арнайы бөлім бар, онда пайдаланушы жаңа кітаптарға арналған бейнелерді таба алады [4].

Буктрейлер бағдарламасы Ресейде және шетелде үздіксіз қолданыста, буктрейлер бағдарламасына бірнеше сыйлықтар белгіленген. Ең танымал шетелдік марапаттар:

1. MobyAwards (баспа ұйымдастырған MelvilleHousePublishing, АҚШ).

2. Book Video (Лондон кітап дүкені құрған Foyles).

3. Trailer (балаларға арналған американдық басылым кітапханашылар School Library Journal).

4. Scottish Children' s Book Awards (SCBA) (құрылған Scottish Book Trust ұйымы).

5. Booktrailers Online Awards (бірінші буктрейлер сыйлығы Италияда)

Ресей сыйлықтары:

1. Videobooks (буктрейлерлер байқауы, 2012 жылдың жазында өтті [5].

Бастауыш сынып оқушыларының негізгі іс-әрекеті оқу. Бастауыш сынып оқушылары көрнекілік, эстетикалық тәрбиеге жақын болып келеді. Қазіргі педагогтардың негізгі мақсаты: оқушылардың оқуға деген қызығушылықтарын арттыру болып саналады.

Педагогтар оқушылардың оқуға деген қызығушылығын қалай арттыруға болады деген мәселе төңірегінде іздестіріп жатқаны сөзсіз анық. Қазір «технология» ғасыры болғандықтан, бастауыш сынып оқушыларын оқуға деген қызығушылықтарын арттыратын бағдарламалар жетерлік.

Соның бірі: жоғарыда біз қарастырып отырған буктрейлер бағдарламасы. Бұл бағдарлама оқушылардың оқуға деген қызығушылығын арттыратын ақпараттық технология құралы. Буктрейлер бағдарламасы оқушылардың қызығушылығын арттырудың және бүгінгі күні кітапханада кітап пен оқуды ілгерілетудің ең маңызды тәсілі болып табылады. Буктрейлер - бұл оқырманды қызықтыратын шығармашылық жұмыс.

Қазіргі уақыттағы қарама-қайшылық, «бірінші кітап, сосын кино» дәстүрлі сызбасы жұмысын керісінше бағытта бастайды. Бүгінгі күні оқуды ілгерілетуде буктрейлер бағдарламасы өзін бәрінен белсенді көрсетуде бұл - кітап туралы қысқаметражды бейнеролик, кітапты оқып, толығырақ білгің келетін қызықты кинотарих, яғни, кітапқа негізделген қысқа бейне.

Буктрейлер кітаптың жарқын сәттерін қамтиды, оның мазмұнын бейнелейді. Буктрейлердің *мақсаты* - кітап туралы айту. Оның негізгі *міндеті* - кітап және оның жанрлар, повесть, роман туралы айту, оқырманды қызықтыру [6].

Біз алдымен баршаға танымал Бердібек Соқпақбаевтың **«**Менің атым Қожа**»** повесі негізінде жұмыс жасауды жөн санадық. Шығарма 4 – сыныптың «Әдебиеттік оқу» пәнінде қарастырылады. 1957 жылы жазылған, қазақ балалар әдебиетінің озық туындыларының бірі саналатын повесть. Ал 1963 жылы «Қазақфильм» студиясы осы кітап бойынша жазылған киносценарийді экранға шығарды. Фильмнің уақыт көрсеткіші: 1.25.46 сағ [7]. Бұл үлкен повесьтердің бірі. Оқушылар беттің көптігіне назар аударып, оқуға деген қызығушылығы төмендеп кетуі мүмкін. Бұндай жағдайды болдырмас үшін Буктрейлер бағдарламасын қолданып, оқушылардың қызығушылығын арттыруға үлкен мүмкіндік бар.

Сонымен қатар, **«**Көксерек**»** - адам мен табиғат арасындағы байланысты көрсететін шығарма. Авторы:  [Мұхтар Әуезов](https://kk.wikipedia.org/wiki/%D0%9C%D2%B1%D1%85%D1%82%D0%B0%D1%80_%D0%9E%D0%BC%D0%B0%D1%80%D1%85%D0%B0%D0%BD%D2%B1%D0%BB%D1%8B_%D3%98%D1%83%D0%B5%D0%B7%D0%BE%D0%B2). Бұл әңгіме 1929 жылы жазылған. Реалистік әдебиет дәстүрі тудырған мотивтерді шеберлік палитрасындағы сан алуан бояулар мүмкіндігін өз мұратына орай өнерпаздықпен жаңғырту арқылы жазылған жаңа тынысты шығарма. Көксерек шығармасы 4 сынып оқулығында кездеседі. Фильм 1973 жылы түсірілген, ұзақтығы: 1:32:19 сағат [8].

Кітап – адамзат баласының баға жетпес асыл құндылығы. Ғылымның қайнар бұлағы. Білім мен мәдениеттің биік белестеріне жетелейтін тәрбиелік құрал. Әлішер Науаи «Кітап – ақылына ақы сұрамайтын алтын қазына» десе, Денри Дидроның «Адамдар кітап оқуын қойса, ойлауын да қояды»,- деген сөзі бар. Толстой  өз кезегінде «Жақсы кітап оқу – ақылды адаммен сырласқанмен бірдей»,- деп пікір білдірсе, Абай атамыз «Артық ғылым кітапта, ерінбе оқып көруге» деп шегелейді [9].

«Тек кітап қана алға жылжуды, адамдық шыңына шығуды үйретеді» - деген Елбасымыз Н.Ә.Назарбаев [10 ].

Әрине, мұндай керемет теңеулерді келтіре беруге болар, бірақ соңғы уақыттары адамдар осындай жан азығынан, рухани байлықтан қол үзіп бара жатқанын мойындауымыз керек.

**Әдіс пен әдістемесі.** Буктрейлер бағдарламасына арналған жоспарды екі жолмен жасауға болады: мәтіннен экспрессивті дәйексөздерді таңдап, оларға сәйкес суреттер, бейнелер немесе музыка таңдап аласыз. Алдымен суреттер, бейнелер мен музыканы таңдаңыздар және осы материалға назар аудара отырып, қысқа сюжеттік мәтін жазыңыз немесе шығармадан қажетті дәйексөздерді алыңыз.

1. Буктрейлер бағдарламасының сюжетін анықтау. Сюжет кітаптың жарқын сәттерін көрсетуі керек. Бұл сюжетте бейне презентация, ондағы кейіпкерлер, олардың тарихы, интригалар көрсетілу керек.

2. Бейнебаянның форматын анықтау. Сіз PowerPoint бағдарламасы арқылы презентация жасап, өз дауысыңызды, анимация, графика, музыка қоса аласыз.

3. Буктрейлер бағдарламасын өзіңіз жасағыңыз келсе, онда PowerPoint және Camtasia studio сайттарын пайдалану тиімді.

4. Буктрейлер бағдарламасын жасап оны YouTube сайтына жүктей аласыз. Бұл сайт өте қолжетімді, осы сайт арқылы буктрейлеріңіздің дамыта аласыз [11].

Мәтінді көрнекі түрде бейнелеу әдісіне сәйкес буктрейлерлер:

* анимациялық (кітап бойынша мультфильм);
* ойын емес (дәйексөздер, иллюстрациялар, кітап бұрылыстары, суреттер, фотосуреттер және т.б. бар слайдтар жиынтығы);
* ойын (кітап бойынша шағын фильм).

Буктрейлерлерді мазмұны бойынша жіктеуге болады:

* баяндау (шығарма сюжетінің негізін таныстыру);
* атмосфералық (кітаптың негізгі көңіл-күйін және оқырман эмоцияларын жеткізу);
* тұжырымдамалық (негізгі идеяларды және мәтіннің жалпы семантикалық бағытын көрсететін) [12].

Жұмыс жоспары төрт маңызды нүктеге бағытталуы керек:

* бейнеңізді көріп отырған ықтимал оқырманның назарын не нәрсеге аударғыңыз келеді, оны не қызықтырады, қандай эмоциялар тудырады, кітап сатып алуға және оны оқуға қалай итермелеуге болатынын анықтаңыз;
* бейненің қандай суреттері немесе үзінділері жұмыс идеясына және тапсырмаға сәйкес келетінін анықтаңыз;
* таңдалған музыкаға бейне немесе иллюстрациялыға сәйкес келетіндігін тексеріңіз (музыка ақпарат пен суреттермен біріктірілуі керек, көрерменнің қиялына жағымды әсер етуі керек);
* мәтіннің бейнеде қалай көрсетілетінің қараңызжәне қосымша анимация немесе музыка қосуыңызға болады.

**Нәтижелер.** Буктрейлер - бұл кітап туралы 2-3 минутқа қысқа бейне әңгіме [12]. Буктрейлер бағдарламасын ашық сабақта, тәрбие сағаттарында, сыныптан тыс жұмыстарда қолдануға болады. 3-сынып оқушылары үшін тәрбие сағаттарында буктрейлер бағдарламасын пайдаланып өткізу тиімді. Мысалы: біз **«**Абай әлемі**»** тақырыбын алдық, ұстаздардың тек дәстүрлі сабақ түрінде өткізуі оқушыларды зеріктіріп жіберуі әбден айқын, осы тұста буктрейлер бағдарламасын тәрбие сағатында қолдану табысты нәтижеге әкелді. Буктрейлер бағдарламасын пайдалану нәтижесінде: бастауыш сынып оқушыларының оқуға деген қызығушылықтары артып, зерттеушілік қасиеті жетіліп, шығармашыл маман даярланатыны сөзсіз.

*Буктрейлер бағдарламасы не үшін қажет?*

1. Жас ұрпақты кітап оқуға тарту.
2. Заманауи ақпараттық технологияларды қолдана отырып кітаптарды көпшілікке тарату.
3. Оқушылардың шығармашылық қабілеттері мен телекоммуникациялық дағдыларын дамыту.
4. Оқушылардың эстетикалық тәрбиесіне ықпал ету.

Бастауыш сыныпта сабақтың қай форматы болса да, буктрейлер бағдарламасын қолдансаңыздар, ұстаздар оқу мақсатына жетеді, оқушылардың оқуға қызығушылығы артып, зерттеушілік қабілеті қалыптасады. Ұстаз бен оқушы табысты нәтижеге жетеді (1 кесте).

1 кесте

**Анализ жұмысы**

|  |  |  |  |  |
| --- | --- | --- | --- | --- |
| **1 сынып** | **2 сынып** | **3 сынып** | **4 сынып** | **4 сынып** |
| Сыныптан тыс жұмыс. Тақырыбы: Қызыл телпек ертегісі | Ашық сабақ. Тақырыбы: Ағаштар неге ашуланды?  Авторы: Бердібек Соқпақбаев | Тәрбие сағаты. Тақырыбы: Абай әлемі | Тақырыбы: Менің атым-Қожа.  Авторы: Бердібек Соқпақбав | Тақырыбы: Көксерек. Авторы:  Мұхтар Әуезов |
| **1 тоқсан** | **3 тоқсан** | **2 тоқсан** | **3 тоқсан** | **3 тоқсан** |
| Мақсаты: БМ оқушыларының оқуға қызығушылық-тарын қалыптастыру. | Буктрейлер бағдарламасы арқылы бастауыш сынып оқушыларының оқуға қызығушылығын жетілдіру. | Буктрейлер бағдарламасын қолдана отырып, оқушылардың өз бетінше іздену, зерттеушілік қабілеттері арттыру мақсаты көзделді. | Повесть оқуға деген ынталарын, қызығушылығын арттыру мақсатында буктрейлер бағдарламасының тиімділігі анықталды | Тақырыптарды байланыстырып, әр түрлі жанрларды қолдана отырып, буктрейлер мүмкіндіктері қарастырылды. |

*Пікір.* Буктрейлер бағдарламасын пайдалану кезінде ұстаз-оқушы, оқушы-ұстаз субьективті қарым-қатынаста болады. Ұстаздарға әдістемелік құралы: оқу мақсаттына қол жеткізеді, ізденушілік қабілеті артады. Оқушылардың оқуға қызығушылығы артты, психологиялық үрдісі дамыды, шығармашыл, зерттеушілік қабілетті қалыптасты.

**Талқылау.** Оқу бағдарламасы Қазақстан Республикасы Үкіметінің 2012 жылғы 23 тамыздағы № 1080 қаулысымен бекітілген [14].

Ақпараттық-коммуникациялық технологияларды (әрі қарай – АКТ) қолдану құзыреттілігі оқушылардың жұмыс барысында, бос уақыттарында және қарым-қатынасында технологияларды орынды және шығармашылықпен қолдана білуін қамтамасыз етеді. Бұл құзыреттілік АКТ-ны қолдану дағдылары арқылы қалыптасады.

* оқытудың сапасын арттыру үшін сабақта жаңашыл әдістер мен ақпараттық технологияларды пайдалану;
* ғаламтор ресурстарымен жұмыс жасайды (мысалы, веб-сайттағы ақпаратты оқу, керекті материалды іріктеу, жеке құжат немесе файл ретінде көшіру және сақтау);
* мәтін және слайдтармен жұмыс істеу үшін қарапайым бағдарламадан күрделірек бағдарламаға көшу (Word, Power Point);
* ақпаратты өңдеп, электронды түрде жеке құжат ретінде сақтау үшін жабдықтарды (принтер, сканер, сандық фотоаппарат) пайдалану;
* электронды оқулықтарды пайдалану;
* тақырыпқа байланысты медиақұралдарды қолдану;
* ақпаратты саралап, зерттей алу.

*Буктрейлер программасы оқушылардың бойында:*

* бiлiм деңгейiн тереңдетуге;
* ауызекi тiлде сөйлей бiлу дағдыларын қалыптастыруға;
* оқушылардың сөздiк қорының молаюына;
* өз бетiнше iздену қабiлетiн қалыптастыруға;
* зерттеушілік қабілеттері жетіледі;
* ойларын дамытуға;
* өз мүмкiншiлiгiн кеңiнен пайдалана алуына;
* өз iсiне талдау жасау.

*Тиімді жақтары:*

* оқушының уақытын үнемдейді;
* оқушының оқуға деген қызығушылық қалыптастырады;
* сарамандық жұмыстар жылдам түсіндіріледі;
* оқушылардың сөздік қорын молайтады;
* оқушының ой өрісін, дүниетанымын кеңейтуге, тану үрдісіне ықпал етеді;
* оқушының есте сақтау, психикалық үдріс арта түседі;
* зерттеушілік қабілеті бар тұлға қалыптасады.

*Тиімсіз жақтары:*

* оқушының жеке ерекшелігі, денсаулық жағдайы ескерілмеген;
* оқушының тіл мәдениетінің төмендеуі «тірі» қарым-қатынасқа түсе алмауы;
* психология-педагогикалық талаптардың жоқтығы;
* пән аралық байланыстың аздығы;
* көрнекілік материалдарды бірыңғай таңдау;
* материалдытолық қамтуы немесеоқулықтарды толық аудару;
* санитарлық-гигиеналық нормалардың сақталмауы.

**Қорытынды.** А.Линкольн пайымдауынша: Адамзат баласының ұлы ойларының қоймасы – кітап [15].

Біздің зерделеуіміз бойынша бастауыш сынып оқушыларының оқуға деген қызығушылығын арттыратын кітап пен фильмді байланыстыра білген - буктрейлер бағдарламасы болып табылады. Буктрейлер бағдарламасын қолдану барысында оқушылардың бойында сабаққа деген қызығушылығының күрт артатындығы байқалды. Оқушының оқуға деген қызығушылығы артып, есте сақтау, ойлау, қабылдау қабілеті жетіліп, шығармашыл, жан-жақты дамыған, зерттеушілік қасиеттері, ой-өрісі қалыптасты деуге болады. Айтылым, тыңдалым, оқылым, жазылым дағдылары жетіліп, өз ойын еркін түрде жеткізіп, сөздік қоры молайып, кез-келген жағдаяттардан шыға алатын, бәсекеге қабілетті, эстетикалық жағынан тәрбиеленген жеке тұлға қалыптасады.

Сондай-ақ мұғалімдерге де өздеріне қажетті әдістемелік, дидактикалық көмекші құралдарды молынан ала алады. Заман талабына сай жас ұрпаққа сапалы білім беруде Буктрейлер бағдарламасын сабаққа пайдалану - оқытудың жаңа технологиясының бір түрі ретінде қарастыруға болады.

Ой-өрісі дамыған, шетелдік білім жүйесінен қалыспайтын жас ұрпаққа білім беру жолындағы ортақ мақсаттары жүзеге асты деп сенеміз. Буктрейлер бағдарламасы тек оқушының оқуға деген қызығушылығына ғана әсер етпей сонымен бірге, жеке дербес ерекшеліктеріне де бірталай әсер етті деп айта аламыз. Кітап оқитын бала бүгін  – табысты оқушы, ал ертең – қалыптасқан тұлға! Бастауыш сынып оқушыларын оқуға деген қызығушылықтарын арттыру, сауатты сөйлеу, тілін құрметтеу, тілге деген сүйіспеншілігін арттыру буктрейлер бағдарламасы нәтижесінде жүзеге асты.

Біздің жарқын болашағымыз - өскелең жас ұрпақтың біліктілігіне байланысты. Жас ұрпақ - өркениетті тәрбие шуағына шомылса ғана, білім нәрімен сусындаса ғана мемлекетіміздің көсегесі көгереді, егеменді еліміз баянды болады.

*Пайдаланылған әдебиеттер тізімі*

[1] [В. Д. Черняк](https://ru.wikipedia.org/wiki/%D0%92%D0%B0%D0%BB%D0%B5%D0%BD%D1%82%D0%B8%D0%BD%D0%B0_%D0%94%D0%B0%D0%BD%D0%B8%D0%B8%D0%BB%D0%BE%D0%B2%D0%BD%D0%B0_%D0%A7%D0%B5%D1%80%D0%BD%D1%8F%D0%BA" \o "Валентина Данииловна Черняк), [М. А. Черняк](https://ru.wikipedia.org/wiki/%D0%9C%D0%B0%D1%80%D0%B8%D1%8F_%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%80%D0%BE%D0%B2%D0%BD%D0%B0_%D0%A7%D0%B5%D1%80%D0%BD%D1%8F%D0%BA). Буктрейлер // Массовая литература в понятиях и терминах. — Наука, Флинта, 2015. — С. 26-27. — 250 с. [Электронный ресурс]: URL: https://ru.wikipedia.org/wiki/Буктрейлер (өтініш берген күні 15.12.2021)

[2] Кітап- Уикпедия. Кітап, 10.02.2021. 18:11. [Электронный ресурс]: URL: https://kk.wikipedia.org/wiki/Кітап ( өтініш берген күні 15.12.2021)

[3] Кино - Уикпедия. Кино, 29.12.2021. 08:22. [Электронный ресурс]: URL: https://kk.wikipedia.org/wiki/Кино ( өтініш берген күні 15.12.2021)

[4] Лев Оборин. [Скоро на полках](http://os.colta.ru/literature/projects/122/details/17834/). [Colta](https://ru.wikipedia.org/wiki/Colta), 15.09.2010. [Электронный ресурс]: URL: https://ru.wikipedia.org/wiki/Буктрейлер ( өтініш берген күні 15.12.2021)

[5] Юлия Щербинина. [Смотреть нельзя читать. Буктрейлерство как издательская стратегия в современной России](http://magazines.russ.ru/voplit/2012/3/s8.html) // [Вопросы литературы](https://ru.wikipedia.org/wiki/%D0%92%D0%BE%D0%BF%D1%80%D0%BE%D1%81%D1%8B_%D0%BB%D0%B8%D1%82%D0%B5%D1%80%D0%B0%D1%82%D1%83%D1%80%D1%8B). — 2012. — № 3. [Электронный ресурс]: URL: https://ru.wikipedia.org/wiki/Буктрейлер (өтініш берген күні 15.12.2021)

[6] ЛитРес. Буктрейлер: зачем он нужен и как его сделать. [Электронный ресурс]: URL: https://blog.selfpub.ru/booktrailer (өтініш берген күні 18.01.2022)

[7] Бердібек Соқпақбаев. Менің атым Қожа повесть, 29.05.2018. 13:20. [Электронный ресурс]: URL: <https://kk.wikipedia.org/wiki/> Менің\_атым\_Қожа\_(повесть) (өтініш берген күні 22.01.2022 )

[8] Мұхтар Әуезов. Көксерек әңгіме, 30.12.2021. 16:11. [Электронный ресурс]: URL: https://kk.wikipedia.org/wiki/Көксерек\_(әңгіме) ( өтініш берген күні 18.01.2022)

[9] Сыр бойы газетінің сайты. Кітап оқу- мәдениеттің ең жоғарғы үлгісі, 22.09.2018. [Электронный ресурс]: URL: https://syrboyi.kz/negizginews/ktap-ou-mdeniett-e-zhoary-lgs-24770/ ( өтініш берген күні 15.12.2021)

[10] Инфоурок. Оқушыны кітап оқуға қызықтыру жолдары, 16.06.2016.

[Электронный ресурс]: URL: https://infourok.ru/oushini-kitap-oua-izitiru-zholdari-1123934.html (өтініш берген күні 15.12.2021)

[11] Артем Васюкович. Твоя первая книга, 2013. [Электронный ресурс]: -URL: https://tvoya1kniga.ru/kak-sdelat-buktreyler (өтініш берген күні 08.12.2021)

[12] Бакина М.С . Буктрейлер-продвижение книги: методические рекомендации / МБУК ЦМБС 2016.- 7 с. - Нижегородской области Вачского муниципального района Методический отдел. [Электронный ресурс]: URL: https://mcbs-vacha.nnov.muzkult.ru/media/2018/08/17/1230021938/Buktrejler\_-\_prodvizhenie\_knigi\_metodicheskie\_rekomendacii.pdf (өтініш берген күні 06.12.2021)

[13] Kopilkaurokov.ru- сайт для учителей. Буктрейлер. Что это и как сделать, 06.11.2019. [Электронный ресурс]: URL: https://kopilkaurokov.ru/librarian/presentacii/buktreiler\_chto\_eto\_i\_kak\_sdelat ( өтініш берген күні 18.01.2022)

[14] Инфоурок. Бастауыш білім беру деңгейінің 2-4-сыныптар үшін «Әдебиеттік оқу» пәні бойынша үлігілік оқу бағдарламасы, 2012. 23 тамыздағы -№ 1080 [Электронный ресурс]: URL: https://infourok.ru/bastauish-bilim-beru-degeyini-siniptar-shin-debiettik-ou-pni-boyinsha-ligilik-ou-badarlamasi-oitu-aza-tilinde-2623898.html (өтініш берген күні 08.12.2021)

[15] Massaget.kz. Кітап туралы ұлы ойшылдардың айтқандары, 11.11.2015. 18:44. [Электронный ресурс]: URL: https://vk.com/wall302663448\_517 (өтініш берген күні 18.01.2022)

*References*

[1] V. D. CHernyak, M. A. CHernyak. Buktreiler // Massovaya literatura v ponyatiyah i terminah. — Nauka, Flinta, 2015. — S. 26-27. — 250 s. [Elektronnyj resurs]: URL: https://ru.wikipedia.org/wiki/Buktrejler ( otіnіsh bergen kunі 15.12.2021)

[2] Kіtap- Uikpediya. Kіtap, 10.02.2021. 18:11. [Elektronnyj resurs]: URL: https://kk.wikipedia.org/wiki/Kіtap ( otіnіsh bergen kunі 15.12.2021)

[3] Kino- Uikpediya. Kino, 29.12.2021. 08:22. [Elektronnyj resurs]: URL: https://kk.wikipedia.org/wiki/Kino ( otіnіsh bergen kunі 15.12.2021)

[4] Lev Oborin. Skoro na polkah. Colta, 15.09.2010. [Elektronnyj resurs]: URL: https://ru.wikipedia.org/wiki/Buktrejler ( otіnіsh bergen kunі 15.12.2021)

[5] YUliya SHCHerbinina. Smotret' nel'zya chitat'. Buktrejlerstvo kak izdatel'skaya strategiya v sovremennoi Rossii // Voprosy literatury. — 2012. — № 3. [Elektronnyj resurs]: URL: https://ru.wikipedia.org/wiki/Buktrejler ( otіnіsh bergen kunі 15.12.2021)

[6] LitRes. Buktreiler: zachem on nuzhen i kak ego sdelat'. [Elektronnyj resurs]: URL: https://blog.selfpub.ru/booktrailer ( otіnіsh bergen kunі 18.01.2022)

[7] Berdіbek Sokpakbaev. Menіn atym Kozha povest', 29.05.2018. 13:20. [Elektronnyj resurs]: URL: https://kk.wikipedia.org/wiki/Menіn\_atym\_Kozha\_(povest') ( otіnіsh bergen kunі 22.01.2022 )

[8] Muhtar Auezov. Kokserek angіme, 30.12.2021. 16:11. [Elektronnyj resurs]: URL: https://kk.wikipedia.org/wiki/Kokserek\_(angіme) ( otіnіsh bergen kunі 18.01.2022)

[9] Syr boiy gazetіnіn saity. Kіtap oku- madeniettіn en zhogargy ulgіsі, 22.09.2018. [Elektronnyj resurs]: URL: https://syrboyi.kz/negizginews/kitap-ou-madeniettin-en-zhogargy-ulgisi-24770/ ( otіnіsh bergen kunі 15.12.2021)

[10] Infourok. Okushyny kіtap okuga kyzyktyru zholdary, 16.06.2016.

[Elektronnyj resurs]: URL: https://infourok.ru/okushini-kitap-okuga-kiziktiru-zholdari-1123934.html ( otіnіsh bergen kunі 15.12.2021)

[11] Artem Vasyukovich. Tvoya pervaya kniga, 2013. [Elektronnyj resurs]: -URL: https://tvoya1kniga.ru/kak-sdelat-buktreyler ( otіnіsh bergen kunі 08.12.2021)

[12] Bakina M.S. Buktreiler-prodvizhenie knigi: metodicheskie rekomendacii / MBUK CMBS 2016.- 7 s. - Nizhegorodskoi oblasti Vachskogo municipal'nogo raiona Metodicheskii otdel. [Elektronnyj resurs]: URL: https://mcbs-vacha.nnov.muzkult.ru/media/2018/08/17/1230021938/Buktrejler\_-\_prodvizhenie\_knigi\_metodicheskie\_rekomendacii.pdf ( otіnіsh bergen kunі 06.12.2021)

[13] Kopilkaurokov.ru- sait dlya uchitelei. Buktreiler. Chto eto i kak sdelat', 06.11.2019. [Elektronnyj resurs]: URL: https://kopilkaurokov.ru/librarian/presentacii/buktrejler\_chto\_eto\_i\_kak\_sdelat ( otіnіsh bergen kunі 18.01.2022)

[14] Infourok. Bastauysh bіlіm beru dengeiіnіn 2-4-synyptar ushіn «Adebiettіk oku» panі boiynsha ulіgіlіk oku bagdarlamasy, 2012. 23 tamyzdagy -№ 1080. [Elektronnyj resurs]: URL: https://infourok.ru/bastauish-bilim-beru-degeyini-siniptar-shin-debiettik-ou-pni-boyinsha-ligilik-ou-badarlamasi-oitu-aza-tilinde-2623898.html ( otіnіsh bergen kunі 08.12.2021)

[15] Massaget.kz. Kіtap turaly uly oishyldardyn aitkandary, 11.11.2015. 18:44. [Elektronnyj resurs]: URL: https://vk.com/wall302663448\_517 (otіnіsh bergen kunі 18.01.2022)

**Возможности программы буктрейлер в формировании интереса начальних школьников к чтению**

***А.С.Абдрахманова1, К.А.Айдарбекова1***

*1Карагандинский университет имени академика Букетова*

*(Караганда, Казахстан)*

*Аннотация*

В статье рассказывается об эффективности программы буктрейлеров, формирующих читательский интерес младших школьников в сфере казахстанского и мирового образования.

Сделан обзор истории программы Буктрейлер, рассказано о ее появлении за рубежом и в России, о достижениях и наградах программы. Дается содержательная характеристика понятий «Буктрейлер», «фильм», «технология» и др., раскрывается эффективность их использования в обучении учащихся. Рассматривается проблема снижения интереса учащихся к чтению, важность книги в жизни человека.

Авторами был создан 2-3-минутный видеоролик, в содержании которого кратко иллюстрированы возможности книги и фильма, а также их роль в обучени учащихся начальной школы. Представлена аналитическая таблица формата применения программы в начальных классах.

Предложены пути создания буктрейлеров для решения педагогических задач и выбор необходимых программ для создания буктрейлеров с учетом их эффективных сторон.

*Ключевые слова:* буктрейлер; книга; фильм; технология; программа.

**Features of the booktrailer program in shaping primary school students' interest in learning**

***A.Abdrakhmanova1, K.Aidarbekova1***

*1academician E.BuketovKaraganda University*

*(Karaganda, Kazakhstan)*

*Abstract*

The article describes the effectiveness of the booktrailer program, which forms the reader's interest of younger schoolchildren in the field of Kazakh and world education.

An overview of the history of the Booktrailer program is made, it is told about its appearance abroad and in Russia, about the achievements and awards of the program. A meaningful characteristic of the concepts "Booktrailer", "film", "technology", etc. is given, the effectiveness of their use in teaching students is revealed. The problem of reducing students' interest in reading, the importance of books in human life is considered.

The authors created a 2-3-minute video, the content of which briefly illustrates the possibilities of the book and the film, as well as their role in teaching elementary school students. An analytical table of the format of the application of the program in primary classes is presented.

The ways of creating booktrailers for solving pedagogical tasks and the choice of necessary programs for creating booktrailers, taking into account their effective sides, are proposed.

*Keywords:* booktrailer; book; film; technology; program.